## Odluka o dodatnim kriterijima, uvjetima odobravanja i povrata i načinu korištenja sredstava solidarnosti za poticanje zapošljavanja

### NN 51/1990 (7.12.1990.), Odluka o dodatnim kriterijima, uvjetima odobravanja i povrata i načinu korištenja sredstava solidarnosti za poticanje zapošljavanja

# VLADA REPUBLIKE HRVATSKE

Na temelju člana 9. Zakona o formiranju i korištenju sredstava solidarnosti
za poticanje zapošljavanja ("Narodne novine", broj 33/89 i 42/90)
Vlada Republike Hrvatske na sjednici održanoj 27. studenoga 1990. donijela
je

## ODLUKU

### o dodatnim kriterijima, uvjetima odobravanja i povrata i načinu korištenja sredstava solidarnosti za poticanje zapošljavanja

I.

Sredstva solidarnosti odobravaju se na temelju javnug natječaja koji
raspisuje i objavljuje ftepublički odbor za odobravanje sredstava solidarnosti
za poticanje zapošljavanja (u daljnjem tekstu Odbor) u "Narodnim novinama"
i, najmanje, u jednom dnevnum infurmativnom listu, te na oglasnim pločama
Zavuda za zapošljavanje

II.

Sredstva solidarnosti za namjene iz člana 5. stavka 1. alir"eje
I Zakona o formiranju i korištenju sredstava solidarnosti za poticanje
zapošljavanja (u daljnjem tekstu: Zakon) mogu se odobravati korisnicima
koji su iskazali potrebu za prekvalifikacijom ili dokvalifikacijom zaposlenih
radnika koji su utvrđeni kao višak u proizvodnim programima, ako im se
na taj način osigurava rad u istoj ili drugoj organizaciji.

III.

Sredstva solidarnosti za namjene iz člana 5. stavka 1. alineje 2. Zakona
mogu se odobravati korisnicima koji su radnike za čijkm je radom prestala
potreba zbog uvođenja tehnoloških i drugih unpređenja prijavili Zavodu
za zapošljavanje PPR-obrascem EZ-7 ("Narodne novine", broj 1/89)
kao višak, ukoliko na taj način radnici trajno rješavaju daljnje radno
angažiranje.

IV.

Sredstva solidarnosti za namjene iz člana 5. stavka 1. alineje 3. Zakona
mogu se odobravati osobama koje se vode u redovitim evidencijama nezaposlenih
Zavoda za zapošljavanje, ako na taj način sami rješavaju pitanje svojeg
zapošljavanja. Prednost pri odobravanju zajma trebaju imati radnici koji
ponude bolji program zapošljavanja (efikasnost investicije), veći broj
zaposlenih, programi koji objedinjuju više korisnika sredstava i osobe
kojima je radni odnos prestao radi stečaja ili likvidacije.

V.

Rok otplate zajma može biti najviše pet godina ovisno o kriteriju visine
sredstava kojeg utvrdi Odbor, u što je uključeno i vrijeme mirovanja od
jedne godine.

VI.

Kamatna stopa na zajam je promjenjiva i iznosi 50% eskontne stope koju
utvrđuje Narodna banka Jugoslavije.

VII.

Zajam se otplaćuje u jednakim polugodišnjim ratama, od kojih prva dospijeva
na naplatu po isteku jedne godine od stavljanja zajma u otplatu. U prvoj
godini kamata se obračunava i pripisuje glavnici duga, te obje zajedno
čine osnovicu za utvrđivanje rate. Za preostalo vrijeme korištenja zajma
kamata se obračunava i naplaćuje tromjesečno.

VIII.

Po donošenju odluke o odobravanju sredstava korisnik zajma dužan je
u roku 30 dana zaključiti ugovor s ovlaštenom bankom, kojim se pobliže
utvrđuju međusobna prava i obveze što proizlaze iz odredbi Zakona i ove
odluke te utvrđuju instrumenti vraćanja zajma.

IX.

Korisnik zajma dužan je po zaključenju ugovora u roku 3 mjeseca iskoristiti
odobreni zajam.

X.

Zahtjevu za odobravanje sredstava prilaže se odgovarajuća dokumentacija
o ispunjenju uvjeta natječaja. Zahtjevu za dodjelu sredstava solidarnosti
za namjene iz člana 5. stavka 1. alineje 1. Zakona prilaže se ova dokumentacija:

- izvod iz izvornog programa proizvodnje iz kojeg se vidi potreba za
prekvalifikacijom ili dokvalifikacijom;

- razrađen program osposobljavanja radnika, stupanj osposobljavanja
po zanimanjima, smjerovima i strukama kao i predračunska vrijednost programa;

- mišljenje područne službe Zavoda za zapošljavanje o opravdanosti programa
prekvalifikacije ili dokvalifikacije radnika;

- ostala dokumentacija iz koje je vidljiv način zapošljavanja radnika
nakon provedenog osposobljavanja.

XI.

Zahtjevu za dodjelu sredstava solidarnosti za namjene iz člana 5. stavka
1. alineje 2. Zakona prilaže se ova dokumentacija:

- izjava radnika korisnika naknade o prihvaćanju otpremnine i načinu
rješavanja daljnjeg radnog angažiranja;

- obrazac PPR EZ-7

XII.

Zahtjevu za dodjelu sredstava solidarnosti za namjene iz člana 5. stavka
1. alineje 3. Zakona prilaže se ova dokumentacija; - program i način zapošljavanja;

- izjava radnika da prihvaća prestanak korištenja prava s temelja nezaposlenosti
i brisanje s evidencije nezaposlenih osoba najmanje za onoliko mjeseci
za koliko je primio jednokratan iznos;

-mišljenje područne službe Zavoda za zapošljavanje.

Ako radnik djelomično ili u cijelosti ne realizira odobreni mu zajam
zbog objektivnih i nepredvidivih razloga, dužan je sredstva odmah vratiti,
a nakon toga može se ponovo prijaviti Zavodu za zapošljavanje te ostvariti
sva prava koja mu pripadaju kao nezaposlenoj osobi.

XIII.

Zahtjev za dodjelu sredstava solidarnosti podnosi se područnoj službi
Zavoda za zapošljavanje koja kompletira i obrađuje zahtjev. Obavljanje
kreditno-financijskih poslova povjerava s banci.

XIV.

Stupanjem na snagu ove odluke prestaje važiti Odluka o dodatnim kriterijima,
uvjetima i načinu korištenja sredstava solidarnosti za poticanje zapošljavanja
("Narodne novine", broj 40/89).

XV.

Ova odluka stupa na snagu danom objave u "Narodnim novinama".

Klasa : 422-02/90-01 / 14

Urbroj : 5030104-90-3

Zagreb, 27. studenoga 1990.

Potpredsjednik

**dr. Franjo Gregurić, v. r**

Odluka, NN 51/1990-945